Burdž al Alam
Burdž al Alam (liet. Pasaulio bokštas) – dangoraižio projektas Dubajuje, Jungtiniuose Arabų Emyratuose. Dangoraižis turėjo iškilti miesto Verslo Užutėkio teritorijoje ir su 510 m aukščiu bei 108 aukštų būti vienu aukščiausiu pasaulyje. Suprojektuotas taip, jog primintų susikristalizavusią gėlę. Statybų darbai pradėti 2006 m. lapkričio 12 d. Darbus užbaigti buvo tikimasi 2009 m., tačiau tam sutrukdė vėluojantys mokėjimai iš investuotojų dėl pasaulį ištikusios finansų krizės. Bokšto statyba buvo atidėta iškart po to, kai 2009 m. buvo baigti pamatų klojimo darbai. Pagrindinis rangovas statyboms dar nebuvo išrinktas, kai ataskaitoje teigta, kad statinį numatyta pabaigti 2012 m. Po 2009 m. sklype nebuvo matyti jokių vykstančių darbų ar girdėti apie statybų eigą. Pamatams iškastą duobę buvo leista užpildyti vandeniu, o nuo 2013 m. gegužės mėn. iš palydovinių žemėlapių paaiškėjo, kad sklypas buvo užpildytas ir išlygintas. 2013 m. pabaigoje projektas buvo oficialiai atšauktas.